钦定古今图书集成/理学汇编/文学典/第112卷 > 韩汝臣
## 钦定古今图书集成/理学汇编/文学典/第112卷 > 韩汝臣

按《陕西通志》：“汝臣，字以忠，清涧人。生而颖悟，六岁诵
数千言。十四入乡校，累试不售，以亲老弗欲远离。年
甫壮，即弃去科举，以著述自娱，日饮酒数斗，醉则歌
啸自若，遇有窭者，辄忘口以啖之。平生若不知有世
务比。邑令孙守礼叹曰：‘有才如此，使之沦落不偶，是
谁之过耶’？赠以诗。著有《元谈影响》并杂书，藏于家。”